**Răzor de țărână zglobie**

*Dinu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Răzor de țărână zglobie

sub coviltir de piele unsă

cu seu de ifose babilonice...

Te ațâță

priveliștea goliciunii

de-ți vine să te faci

frate de moarte cu

sclipitoarele ouă de viermi

de sub spuza

timpului ars superficial.

Afli târziu

că iluzia veșniciei

a injectat-o cu sânge

departe de a fi

oglinda sufletului pur.

O ari cu

fierul instinctului erotic

știrbindu-se

în rădăcini de nopți defrișate.

Treci văi,urci dealuri -

până sus,

unde rămâi ecou macerat

de ceața prăpastiei.